આગલે દિવસે રાહુલ સાથે જે રીતે એને બ્રીફ કરી હતી તે જ રીતે કામ ચાલ્યું. રાહુલે સવાલ પૂછ્યા તે મુજબ કશિશ જવાબ આપતી ગઈ કે કેવી રીતે બારમા ધોરણના રિઝલ્ટ પછી એની સાથે છેતરપિંડી થઈ. બધા પુરાવા સાથે કશિશની સરતપાસ થઈ ગઈ એટલે જજે આરોપીના વકીલ શ્રી નીતિન લાકડાવાલાને ફરિયાદીની ઊલટતપાસ માટે ચાન્સ આપ્યો. નીતિન લાકડાવાળા કઠેડા નજીક આવ્યા એટલે કશિશ ટટ્ટાર થઈ. અત્યાર સુધી રાહુલે સવાલ પૂછ્યા હતા જે એ જાણતી હતી, પણ નીતિન લાકડાવાલા શું પૂછશે તે વિશે માત્ર અંદાજ હતો.